Martina Hingis

Martina Hingis (Košice, Eslovakia, 1980ko irailaren 30a) suitzar tenis jokalaria da, historiako onentsuenetakoa, Steffi Graf alemaniar txapeldunaren ondorengoa. 209 astez munduko tenislaririk hoberenaren postuan egon zen.

Bizitza 
Txikitandik nabarmendu zen tenis jokalari gisa, eta txapelketa asko irabazi zituen, bai Txekoslovakian, bai, gero, Suitzan, familia hara joan baitzen bizitzera. 1989-1994 bitartean, adibidez, bost aldiz atera zen Suitzako txapeldun aire zabalean, hiru aldiz pista estalian, bi aldiz Europako txapeldun izan zen, bi aldiz irabazi zuen Roland Garros ospetsua (1993, 1994), eta behin Wimbledon (1994).

Profesional gisa, 1994ko urriaren 14an hasi zen, Women Tennis Association (WTA) elkarteko zerrendako 399. tokian. 1996ko urtarrilerako munduko lehen 15 jokalarien artean kokatu zen. Sei hilabete geroago, Wimbledongo bikote txapelketa irabazi zuen, Helena Sukova txekiarrarekin batera. 1997ko urtarrilean, 16 urte eta bost hilabete zituela, Australiako irekia irabazita, WTA elkarteko lehen postua lortzen zuen jokalaririk gazteena bihurtu zen. Urte horretan bertan hamar txapelketa irabazi zituen, Grand Slam-eko lauetatik hiru, besteak beste: Australiako Irekia, Wimbledon, eta AEBetako Irekia; Roland Garrosen finala galdu zuen, Iva Majoli kroaziarraren aurka.

Irabazitako sari nagusiak 
 Australiako Irekia: 3 aldiz (1997, 1998, 1999)
 AEBetako Irekia: behin (1997)
 Wimbledon: behin (1997)

Erreferentziak

Kanpo loturak 

  Martina Hingis, Women's Tennis Association, wtatennis.com
  Martina Hingis, International Tennis Federation, itftennis.com

Suitzako tenislariak
Eslovakiako tenislariak
2016ko Udako Olinpiar Jokoetako tenislariak
Košice eskualdeko jendea
2016ko Udako Olinpiar Jokoetako dominadunak
Olinpiar Jokoetako dominadunak tenisean
1996ko Udako Olinpiar Jokoetako tenislariak
Wimbledon txapeldunak